РЕПУБЛИКА СРБИЈА

НАДЗОРНИ ОДБОР ЗА ИЗБОРНУ КАМПАЊУ

01 Број: 013-2005/23-13

5. децембар 2023. године

Б е о г р а д

ПОСМАТРАЧКА МИСИЈА ЦРТА

подносилац пријава Павле Димитријевић

Београд

Француска 6

Предмет: Одговор на пријаву Посматрачке мисије ЦРТА: 01 Број: 013-2005/23-13 од 20. новембра 2023. године,

Поштовани,

Посматрачка мисија ЦРТА упутила је 20. новембра 2023. године Надзорном одбору за изборну кампању пријаву због неправилности у поступању политичких странака, кандидата и других учесника у изборном процесу.

Надзорни одбор је на Петој седници одржаној 5. децембра 2023. године, разматрао достављену пријаву:

1. Пријава због неправилности у поступању политичких странака, кандидата и других учесника у изборном поступку против Милоша Терзића, члана политичке странке Српске напредне странке, коју је поднела Посматрачка мисија ЦРТА, 01 Број: 013-2005/23-13 од 20. новембра 2023. године.

У складу са Законом утврђеним надлежностима Надзорни одбор је размотрио наведене пријаве и закључио следеће:

Поступајући по **Пријави због неправилности у поступању политичких странака, кандидата и других учесника у изборном поступку против Милоша Терзића, члана политичке странке Српске напредне странке, коју је поднела Посматрачка мисија ЦРТА, 01 Број: 013-2005/23-13 од 20. новембра 2023. године,** а имајући у виду да у пријави није наведен закон и члан закона који је прекршен**,** Надзорни одбор скреће пажњу да је чланом 37. Закона о јавном информисању и медијима („Службени гласник РС“ број 92/23) дефинисано шта није медиј те је у ставу 2. наведеног члана дефинисано да медиј у смислу закона нису: платформа, попут интернет форума, друштвених мрежа и других платформи које омогућавају слободну размену информација, идеја и мишљења њених чланова, нити било која друга самостална електронска публикација, попут блогова, веб-презентација и сличних електронских презентација, осим ако нису регистроване у Регистру медија у складу са Законом.

ПРЕДСЕДНИК

Светислав Гонцић С.р.